ไทย พบผู้ป่วยติดเชื้อฝีดาษวานรรายที่ 5 เป็นหญิงไทยกลับจากดูไบ
นพ.โอภาส การย์กวินพงศ์ อธิบดีกรมควบคุมโรค เปิดเผยว่า พบผู้ป่วยติดเชื้อฝีดาษวานรรายที่ 5 เป็นหญิงไทยอายุ 25 ปี มีประวัติเดินทางมาจากดูไบ เข้าไทยเมื่อวันที่ 14 สิงหาคมที่ผ่านมา โดยมีการคัดกรองเฝ้าระวังที่ด่านควบคุมโรค ที่สนามบินสุวรรณภูมิ ทั้งนี้เนื่องจากมีอาการป่วยตั้งแต่ก่อนเดินทางจึงให้ความร่วมมือเป็นอย่างดีและเจ้าหน้าที่สังเกตพบตุ่มขึ้นที่ร่างกาย ผลการตรวจเชื้อติดเชื้อฝีดาษวานรจึงนำตัวเข้ารับการรักษาที่โรงพยาบาลแล้ว จากการสอบสวนโรคไม่พบมีผู้สัมผัสใกล้ชิด เนื่องจากเป็นการติดเชื้อจากต่างประเทศจึงทำให้มีผู้สัมผัสใกล้ชิดเพียงคนที่นั่งใกล้ขณะโดยเครื่องบินแค่ 2 คน เป็นชาวต่างชาติจึงได้ให้ติดตามและเฝ้าระวังต่อไปอย่างไรก็ตาม ยืนยันการติดเชื้อฝีดาษวานร ไม่ได้ติดเชื้อง่ายแบบระบบทางเดินหายใจ หรือรับประทานอาหารร่วมกันแบบโควิด-19 แต่เป็นการติดเชื้อแบบสัมผัสใกล้ชิดจริงๆ แต่ไม่ใช่ติดจากเพศสัมพันธ์ เพียงแต่กิจกรรมที่พบว่าผู้ป่วยติดเชื้อมาจากการมีเพศสัมพันธ์ซึ่งเป็นการสัมผัสแบบใกล้ชิด อย่างไรก็ตาม ขณะนี้ทั่วโลกพบผู้ติดเชื้อแล้วกว่า 30,000 คน มีผู้เสียชีวิตประมาณ 6 คนเท่านั้น